CELEX: 32014D0703
Language: fi
Date: 2014-10-08 00:00:00
Title: 2014/703/EU: Komission täytäntöönpanopäätös, annettu 8 päivänä lokakuuta 2014 , päätöksen 2004/558/EY liitteiden I ja II muuttamisesta siltä osin kuin on kyse naudan tarttuvan rinotrakeiitin torjumista Belgiassa koskevan valvontaohjelman hyväksymisestä ja Saksan Thüringenin osavaltion naudan tarttuvasta rinotrakeiitista vapaasta asemasta (tiedoksiannettu numerolla C(2014) 7113)  ETA:n kannalta merkityksellinen teksti

10.10.2014   
            
            
               FI
            
            
               Euroopan unionin virallinen lehti
            
            
               L 294/43
            
         KOMISSION TÄYTÄNTÖÖNPANOPÄÄTÖS,
   annettu 8 päivänä lokakuuta 2014,
   päätöksen 2004/558/EY liitteiden I ja II muuttamisesta siltä osin kuin on kyse naudan tarttuvan rinotrakeiitin torjumista Belgiassa koskevan valvontaohjelman hyväksymisestä ja Saksan Thüringenin osavaltion naudan tarttuvasta rinotrakeiitista vapaasta asemasta
   
      
         (tiedoksiannettu numerolla C(2014) 7113)
      
   
   (ETA:n kannalta merkityksellinen teksti)
   
      (2014/703/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 9 artiklan 2 kohdan ja 10 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 64/432/ETY vahvistetaan säännöt unionin sisäistä nautaeläinten kauppaa varten. Direktiivin 9 artiklassa säädetään, että jäsenvaltio, jolla on käytössä pakollinen kansallinen valvontaohjelma jonkin sen liitteessä E (II) luetellun tartuntataudin torjumiseksi, voi toimittaa kyseisen ohjelman komissiolle hyväksyttäväksi. Naudan tarttuva rinotrakeiitti sisältyy kyseiseen luetteloon. Naudan tarttuva rinotrakeiitti on kuvaus naudan 1-tyypin herpesvirusinfektion (BHV1) merkittävimmistä kliinisistä oireista.
            
         
               (2)
            
            
               Direktiivin 64/432/ETY 9 artiklassa säädetään lisäksi unionin sisäisessä kaupassa mahdollisesti vaadittavien lisätakeiden määrittelemisestä.
            
         
               (3)
            
            
               Direktiivin 64/432/ETY 10 artiklassa säädetään, että jäsenvaltion, joka katsoo olevansa kokonaisuudessaan tai osittain vapaa jostakin mainitun direktiivin liitteessä E (II) luetellusta taudista, on toimitettava komissiolle asianmukaiset perustelut. Artiklassa säädetään lisäksi unionin sisäisessä kaupassa mahdollisesti vaadittavien lisätakeiden määrittelemisestä.
            
         
               (4)
            
            
               Komission päätöksellä 2004/558/EY (2) hyväksytään naudan BHV1:n valvonta- ja hävittämisohjelmat, jotka kyseisen päätöksen liitteessä I luetellut jäsenvaltiot ovat esittäneet samassa liitteessä lueteltujen alueidensa osalta ja joihin sovelletaan lisätakeita direktiivin 64/432/ETY 9 artiklan mukaisesti.
            
         
               (5)
            
            
               Päätöksen 2004/558/EY liitteessä II luetellaan lisäksi ne jäsenvaltioiden alueet, joita pidetään BHV1:stä vapaina ja joihin sovelletaan lisätakeita direktiivin 64/432/ETY 10 artiklan mukaisesti.
            
         
               (6)
            
            
               Belgia on esittänyt komissiolle ohjelman, jonka tavoitteena on BHV1:n hävittäminen koko sen alueelta. Ohjelma täyttää direktiivin 64/432/ETY 9 artiklan 1 kohdan mukaiset perusteet. Ohjelmassa vahvistetaan lisäksi nautaeläinten kansallisiin siirtoihin sovellettavat säännöt, jotka ovat vastaavat kuin on aiemmin pantu täytäntöön tietyissä jäsenvaltioissa tai niiden alueilla, joista tauti onnistuttiin niiden ansiosta hävittämään.
               Belgian esittämä ohjelma ja direktiivin 64/432/ETY 9 artiklan mukaisesti esitetyt lisätakeet olisi hyväksyttävä.
            
         
               (7)
            
            
               Päätöksen 2004/558/EY liitettä I olisi siksi muutettava.
            
         
               (8)
            
            
               Päätöksen 2004/558/EY liitteessä I luetellaan tällä hetkellä kaikki Saksan alueet Baijerin osavaltiota lukuun ottamatta. Baijerin osavaltio on BHV1:stä vapaa, ja se on siksi sisällytetty kyseisen päätöksen liitteessä II olevaan luetteloon.
            
         
               (9)
            
            
               Saksa on esittänyt komissiolle Thüringenin osavaltiota koskevat asianmukaiset perustelut, joiden mukaan se katsotaan BHV1:stä vapaaksi alueeksi, sekä lisätakeet direktiivin 64/432/ETY 10 artiklan mukaisesti. Kyseisen jäsenvaltion toimittamien perustelujen arvioinnin perusteella Thüringenin osavaltiota ei enää pitäisi mainita päätöksen 2004/558/EY liitteessä I olevassa luettelossa vaan se pitäisi sisällyttää kyseisen päätöksen liitteessä II olevaan luetteloon ja direktiivin 64/432/ETY 10 artiklan mukaisten lisätakeiden soveltaminen olisi laajennettava koskemaan kyseistä aluetta.
            
         
               (10)
            
            
               Päätöksen 2004/558/EY liitettä II olisi siksi muutettava.
            
         
               (11)
            
            
               Päätöstä 2004/558/EY olisi sen vuoksi muutettava.
            
         
               (12)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/558/EY liitteet I ja II tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä lokakuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  Komission päätös 2004/558/EY, tehty 15 päivänä heinäkuuta 2004, neuvoston direktiivin 64/432/ETY täytäntöönpanosta yhteisön sisäisessä nautaeläinten kaupassa naudan tarttuvaan rinotrakeiittiin liittyvien lisätakeiden osalta ja tiettyjen jäsenvaltioiden esittämien hävittämisohjelmien hyväksymisen osalta (EUVL L 249, 23.7.2004, s. 20).
   
      LIITE
      Korvataan päätöksen 2004/558/EY liitteet I ja II seuraavasti:
      ”
            LIITE I
            
                        Jäsenvaltiot
                     
                     
                        Jäsenvaltioiden alueet, joihin sovelletaan naudan tarttuvaa rinotrakeiittia koskevia lisätakeita direktiivin 64/432/ETY 9 artiklan mukaisesti
                     
                  
                        Belgia
                     
                     
                        Kaikki alueet
                     
                  
                        Tšekki
                     
                     
                        Kaikki alueet
                     
                  
                        Saksa
                     
                     
                        Kaikki alueet, lukuun ottamatta Baijerin osavaltiota ja Thüringenin osavaltiota
                     
                  
                        Italia
                     
                     
                        Friuli-Venezia Giulian alue
                        Valle d'Aostan alue
                        Trenton autonominen maakunta
                     
                  
         
            LIITE II
            
                        Jäsenvaltiot
                     
                     
                        Jäsenvaltioiden alueet, joihin sovelletaan naudan tarttuvaa rinotrakeiittia koskevia lisätakeita direktiivin 64/432/ETY 10 artiklan mukaisesti
                     
                  
                        Tanska
                     
                     
                        Kaikki alueet
                     
                  
                        Saksa
                     
                     
                        Baijerin osavaltio
                        Thüringenin osavaltio
                     
                  
                        Italia
                     
                     
                        Bolzanon autonominen maakunta
                     
                  
                        Itävalta
                     
                     
                        Kaikki alueet
                     
                  
                        Suomi
                     
                     
                        Kaikki alueet
                     
                  
                        Ruotsi
                     
                     
                        Kaikki alueet
                     
                  ”